CELEX: 62019TB0162
Language: ro
Date: 2020-01-21 00:00:00
Title: Cauza T-162/19: Ordonanța Tribunalului din 21 ianuarie 2020 – Telefónica și Telefónica de España/Parlamentul și Consiliul („Acțiune în anulare – Piața internă a comunicațiilor electronice – Prețuri cu amănuntul facturate consumatorilor pentru comunicațiile în interiorul Uniunii reglementate – Regulamentul (UE) 2018/1971 – Act legislativ – Lipsa afectării individuale – Inadmisibilitate”)

9.3.2020   
            
            
               RO
            
            
               Jurnalul Oficial al Uniunii Europene
            
            
               C 77/52
            
         
      Ordonanța Tribunalului din 21 ianuarie 2020 – Telefónica și Telefónica de España/Parlamentul și Consiliul
      (Cauza T-162/19) (1)
      
      („Acțiune în anulare - Piața internă a comunicațiilor electronice - Prețuri cu amănuntul facturate consumatorilor pentru comunicațiile în interiorul Uniunii reglementate - Regulamentul (UE) 2018/1971 - Act legislativ - Lipsa afectării individuale - Inadmisibilitate”)
      (2020/C 77/73)
      Limba de procedură: engleza
      
         Părțile
      
      
         Reclamante: Telefónica, SA (Madrid, Spania) și Telefónica de España, SAU (Madrid) (reprezentanți: F. González Díaz, B. Langeheine și J. Blanco Carol, avocați)
      
         Pârâte: Parlamentul European (reprezentanți: R. van de Westelaken, M. Peternel și C. Biz, agenți), Consiliul Uniunii Europene (reprezentanți: O. Segnana și I. Gurov, agenți)
      
         Obiectul
      
      Cerere întemeiată pe articolul 263 TFUE prin care se solicită anularea parțială a Regulamentului (UE) 2018/1971 al Parlamentului European și al Consiliului din 11 decembrie 2018 de instituire a Organismului Autorităților Europene de Reglementare în Domeniul Comunicațiilor Electronice (OAREC) și a Agenției de sprijin pentru OAREC (Oficiul OAREC) și de modificare a Regulamentului (UE) 2015/2120 și de abrogare a Regulamentului (CE) nr. 1211/2009 (JO 2018, L 321, p. 1)
      
         Dispozitivul
      
      
                  1)
               
               
                  
                     Respinge acțiunea ca inadmisibilă.
                  
               
            
                  2)
               
               
                  
                     Constată că nu mai este necesar să se pronunțe asupra cererilor de intervenție formulate de Regatul Țărilor de Jos și de Comisia Europeană.
                  
               
            
                  3)
               
               
                  
                     Telefónica, SA și Telefónica de España, SAU suportă propriile cheltuieli de judecată, precum și pe cele efectuate de Parlamentul European și de Consiliul Uniunii Europene, cu excepția celor aferente cererilor de intervenție.
                  
               
            
                  4)
               
               
                  
                     Telefónica, Telefónica de España, Parlamentul, Consiliul, Regatul Țărilor de Jos, precum și Comisia suportă fiecare propriile cheltuieli de judecată aferente cererilor de intervenție.
                  
               
            
         (1)  JO C 172, 20.5.2019.